(1605) Keert weder van u alderbooste , wegen Oft ghy sult daer door , de poorten , der hellen naken Ghy strijt der waerheyt , in d ’ weste , in d ’ ooste tegen En spreect so d ’ alder goddeloose , plegen Soo Wijclef , Hus en haer ghesellen , spraken , Keert weder , en scheyt u , vanden fellen , draken Die metter schriftueren , haer fenijn spouwen Die altijt om de Kercke , te quellen , waken T ’ crisdom versaken nochtans den schijn , houwen Degelijcke mannen , en fijn , vrouwen Schaemt u dat ghy tot sulcken gespuys , gaet Om Gods woort te hooren , en de doctrijn schouwen Van uwen Pastooren , tis groot abuys , jaet Schoutse als den vyant , voor u een cruys , slaet Alse u genaken , zijnt meesters oft knapen , nu Segt met suchten eenpaer Keert weder keert weder verdoolde , schapen nu Met dit nieuwe Iaer .Totten Herder , en Bisschop , van uwer sielen vliet Ootmoedelijck , wilt u van uwen val , schamen Hoe wel men de werelt , vol ketters , crielen , siet Sy en sullen , de Christen kercke , vermeten , niet Al waert , datter duysentmael , meer in tgetal quamen En de boose geesten , met hen al tsamen Muegender niet tegen , de helsche Poorten , ooc Hoe seere daer naer in d ’ eertsche dal , ramen Ende alle Ketters , met haer confoorten , oock Oft geen tyrannen , hoe hooch van geboorten , oock Den heyligen geest , met sijnen blinckende , gaven Regeert de kercke , nae der behoorten oock Wil u wt dees fonteyne , drinckende , laven Laet der Ketters poelen , stinckende graven Die om zielen te verslinden , staen en gapen , nu Scheyt haestelijck van daer Keert weder keert weder verdoolde , schapen nu Met dit nieuwe Iaer .Keert weder , ter herten , laet u erreur , varen Oft wilt ghy op u , meer sonden , en schanden , hoopen ? Volcht d ’ eerste Christenen die inden fleur , waren Castijden t ’ vleesch men sach hen gene labeur sparen Lieten hen in haer bloet , in veel landen , doopen Wilt ghy den Wolf willens inde tanden , loopen ? Duer weespannige , mobedientie , groot : Ghy meucht deur geen gelt u wt gods handen coopen Siet hy slater veel deur Pestilantie , doot Om hem te versoenen , is penitentie , noot Daer sonde regneert , sal God zijn plaghen stieren Doen elck zijn Oversten reverentie boot .